Asiantuntijapalvelut kuituyhtiöille - Netplaza
Valovoimainen kuituprojekti – mitä tarvitsette?
Valokuidun asiantuntija palveluksessanne
Täyskuitu®-kumppanuuden lisäksi tarjoamme perustettaville ja jo toimiville kuituyhtiöille asiantuntija- ja operaattoripalveluja tarpeen mukaan moduulimallilla. Kaikkia täyteen Täyskuitu®-kumppanuuteemme sisältyviä palveluja saat siis myös täsmäiskuna niille osa-alueille, joiden osaamista ei omasta organisaatiostasi vielä löydy, joita ei kannata toteuttaa in-house tai joissa voit muuten tarvita sparrausta. Täyskuitu®-kumppaniemme lisäksi palveluihimme luottaa jo 30 alueellista kuituverkkoa.
1. Valokuituliiketoiminta
Mietityttääkö yhtiömuoto, kannattavuuslaskelmat, rahoituksen haku tai hinnoittelun periaatteet? Kaipaatko lisäbuustia tuotteistamiseen tai palvelumäärittelyyn? Valokuituliiketoiminta lähtee toteutettavuuden kartoituksesta; eri tarpeiden yhteensovittamisesta ja optimoinnista. Netplazan asiantuntija tekee luotettavat laskelmat, jotka antavat tietoa ja ohjaavat kuituverkon toteutuksen suuntaan, jolla on mahdollisuus menestyä. Ratkaisevassa roolissa on verkkosuunnittelu, jolla rakennetaan kivijalka kustannustehokkaalle ja toimivalle toteutukselle. Houkuttelevat valokuitutuotteet tulee saattaa käyttäjien tietoisuuteen oikeilla viestinnän ja markkinoinnin toimenpiteillä.
Palvelumoduulit:
Toimintamallin arviointi
Yhtiömuotoanalyysi
Palvelumäärittely
Suunnittelu ja massoitus
Operointi- ja hallintasuunnitelma
2. Rakennuttaminen ja operointi
Kuidun kytkeminen sujuu, kun luvituksen, valvonnan ja viranomaisyhteistyön konkarimme auttavat rakennuttamisen alkuun. Kilpailutamme myös rakentajat ja konsultoimme verkon kytkentäsuunnittelussa maastokäyntejä myöten, jolloin säästetään merkittävästi rakentamisessa ja ylläpidossa. Synkronoimme näppärästi myynnin ja urakoinnin sekä luomme tarjouspyyntöasiakirjat ja liitteiksi vaaditut dokumentit, kuten urakkaohjelman ja työmenetelmäohjeet. Kun rakennetaan, rakennetaan kerralla oikein!
Verkon kytkentäsuunnitelma ja optimointi
Verkon operointi, hallinnointi ja ylläpito
3. Operatiivinen tuki
Toimitusjohtajapalvelu, asiakastuki ja verkkoasiantuntijan palvelumme varmistavat niin kuidun kuin kuituyhtiön toimintaa. Netplazan toteuttamana tekninen operointi, asiakkuuksien hallinta ja valvonta huojentavat arkea.
Räätälöidyt operaattoripalvelut (yritysliittymät, taloyhtiöliittymät)
Tukipalvelut (esim. helpdesk, valvonta, reskontra, perintä)
Toimitusjohtajapalvelu
Osto- ja myyntilaskutus
Haluatko tietää lisää valokuituliiketoiminnan asiantuntijapalveluistamme? Jätä yhteystietosi ja kuvaile lyhyesti tarvitsemaanne palvelua. Otamme pian yhteyttä!